"Setswana Puo ya Gae (HL)/P3 5 DBE/Tlhakole–Mopitlwe 2017 NSC KAROLO YA B: DITLHANGWA TSA TIRISANO POTSO 2 Araba dipotso di le PEDI mo karolong e. Karabo e nne boleele jwa mafoko a a ka nnang 180–200 (diteng fela). O gakololwa go runa le go tlhotlha setlhangwa sa gago diphoso. 2.1 LEKWALO LA BOTSALANO Kwalela mogoloo lekwalo o mmolelele gore o dirile jang mo tlhatlhobong ya ipaakanyo. Mo lemose dikgwetlho tse o nnileng le tsona le ponelopele ya gago tebang le tlhatlhobo ya makgaolakgang. [25] 2.2 LEKWALO LA SEMMUSO LA KOPO Setlhopha sa mmino mo sekolong sa lona se tshwanetse go tsenela Dikgaisano tsa Boditšhabatšhaba tsa mmino wa dikolo kwa Botswana. Barutwana ba bangwe ga ba na makwalo a mosepele, mme ba bangwe ba tlhaela madi a sepalamo. Kwalela mogokgo lekwalo le mo go lona o kopang tetla ya go kokoanya matlole a go thusa mo botlhoking jo. [25] 2.3 MMUISANO Baithuti ba ditheo tse dikgolwane tsa thuto ba ngongoregela dituelo tse di tlhatlositsweng tsa dirutwa. Mofeti-ka-tsela mongwe o kopana le wena mo tseleng, mme lo buisana ka ntlha e. Kwala mmuisano oo. [Se nopotswe go tswa mo: Inthaneteng] [25] Kwalololo e ileditswe Phetla"